ભારતના રાષ્ટ્રપતિ ડો. જાકિર હુસૈનના પૌત્ર સલમાન ખુર્શીદ હાલની સરકારમાં કાયદામંત્રી છે પરંતુ જ્યારે પણ સલમાન ખુર્શીદ કંઇક બોલે છે બબાલ મચી જાય છે. ક્યારેક તેમને અલ્પસંખ્યક આરક્ષણના ચક્કરમાં કોર્ટમાં ઢસેડવામાં આવે છે તો ક્યારેક ભ્રષ્ટાચારના આરોપો તેમના પર લાગે છે. તાજેતરમાં એક ટીવી ચેનલ દ્વારા કરવામાં આવેલા સ્ટિંગ ઓપરેશન અને આઇએસી કાર્યકર્તા અરવિંદ કેજરીવાલે તેમના પર વિક્લાંગોના પૈસા ખાવાનો આરોપ લગાવ્યો છે. સતત તેમના રાજીનામાની માંગ કરવામાં આવી રહી છે. મામલો એટલો સંગીન થઇ ગયો છે કે હવે સલમાન ખુર્શીદ જાહેરમાં અરવિંદ કેજરીવાલને જાનની ધમકીઓ આપી રહ્યાં છે.